# Уведомление за стартиране на производство по издаване на общ административен акт на министъра на земеделието, храните и горите за определяне на водни обекти за зарибяване по чл. 22а, ал. 5 от Закона за рибарството и аквакултурите

На основание чл. 66 и следващите от Административнопроцесуалния кодекс Ви уведомявам за стартирането на производство по издаване на общ административен акт (заповед) на министъра на земеделието, храните и горите за определяне на обектите за зарибяване по чл. 22a, ал. 5 от Закона за рибарството и аквакултурите.

Целта на предложението е да бъдат определени водни обекти, в които лицата разпространяващи билети за любителски риболов могат да извършват зарибявания.

Уведомявам Ви, че може да участвате в производството като всички писмени предложения и възражения по проекта на административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 и на следните електронни адреси: office@iara.government.bg и silviya.zheleva@iara.government.bg.



# РЕПУБЛИКА БЪЛГАРИЯ

Министър на земеделието, храните и горите

**ПРОЕКТ!**

**З А П О В Е Д**

**№ ………………….**

**гр. София, ……………2019 г.**

На основание чл. 22а, ал. 6 от Закона за рибарството и аквакултурите /ЗРА/ и във връзка с одобрен доклад на изпълнителния директор на Изпълнителна агенция по рибарство и аквакултури /ИАРА/ с № *………………/……………*2019 г.,

**Н А Р Е Ж Д А М:**

1. Определям водни обекти за извършване на зарибяване съгласно чл. 22а, ал. 5 от ЗРА през 2019 година, както следва:

**1. На територията на област Благоевград:**

- Баластриерни водоеми „Проевски“ и „Бистрака“;

- Водоем „Лешко“;

- Язовир Бели брег;

- Язовир Сушица;

- Язовир Добротино.

**2. На територията на област Бургас:**

- Язовир Мандра;

- Язовир Ясна поляна;

- Язовир Ново Паничарево;

- Бургаско езеро (Вая);

- Язовир Порой.

- Язовир при с. Лозенец – голям;

 - Язовир Камчия.

**3. На територията на област Варна:**

- Язовир Цонево.

**4. На територията на област Велико Търново:**

- Отводнителен канал Запад – Свищов.

**5. На територията на област Видин:**

- Язовир Рабиша.

**6. На територията на област Габрово:**

- Язовир Александър Стамболийски;

- Язовир Разсадника;

- Язовир Синкевица.

**7. На територията на област Кърджали:**

- Язовир Студен кладенец.

**8. На територията на област Кюстендил:**

- Язовир Дренов дол;

- Язовир Дяково.

**9. На територията на област Монтана:**

- Язовир Огоста.

**10. На територията на област Пазарджик:**

- Язовир Брациговски вриз;

- Язовир Капитан Димитриево;

- Язовир Бялата кал;

- Язовир Братаница;

- Баластриера Звъничево;

- Баластриера Динката;

- Баластриера Щърково;

- Язовир Батак.

**11. На територията на област Перник:**

- Язовир Пчелина.

**12. На територията на област Плевен:**

- Язовир Телиш;

- Язовир Кайлъка;

- Язовир Тотлебенов вал;

**13. На територията на област Пловдив:**

- Язовир Домлян;

- Язовир Пясъчник;

- Язовир Кричим.

**14. На територията на област Разград:**

- Язовир Езерото;

- Язовир Звънарци;

- Язовир Подейва.

**15. На територията на област Сливен:**

- Язовир Жребчево.

**16. На територията на област Смолян:**

- Язовир Доспат.

**17. На територията на област София:**

- Язовир Огняново;

- Езеро Панчарево.

**18. На територията на област Стара Загора:**

- Язовир Жребчево;

- Язовир Копринка;

- Язовир Ковачево.

**19. На територията на област Търговище:**

- Язовир Ястребино;

- Язовир Бистра;

- Язовир Царевци.

**20. На територията на област Хасково:**

- Язовир Ивайловград;

- Язовир Тракиец.

**21. На територията на област Шумен:**

- Язовир Тича;

- Язовир Дибич;

- Язовир Соара.

**22. На територията на област Ямбол:**

- Язовир Двата чучура;

- Гребен канал Ямбол;

- Баластриера „Долен герен“.

1. За извършеното зарибяване (разселване на риба и/или други водни организми), в рибностопанските обекти по чл. 3, ал. 1, т. 2 ЗРА се съставя протокол за зарибяване по образец съгласно приложение № 3 от Наредба № 37 от 10 ноември 2008 г. за ползването на язовирите - държавна собственост, в рибностопанско отношение и правилата за извършване на стопански, любителски риболов и аквакултури в обектите - държавна собственост по чл. 3, ал. 1 от Закона за рибарството и аквакултурите, като се спазват следните изисквания:

1. Протоколът се съставя от комисия, чийто състав се определя от ръководителя на териториалното звено на ИАРА, на чиято територия се намира обектът. В комисията задължително се включват: инспектор от териториалното звено на ИАРА, ветеринарен лекар - служител на Българската агенция по безопасност на храните, представител на собственика на обекта, представител на ползвателя на обекта в случай че има такива.

2. Лицата, които ще извършват зарибяване, уведомяват ръководителя на съответното териториално звено на ИАРА не по-късно от три дни преди датата, определена за зарибяването.

3. Разселването на риба и/или други водни организми се извършва в присъствието на комисията по т. 1, а заверяването на протокола се извършва от ръководителя на съответното териториално звено на ИАРА.

4. Разселените количества се описват по вид, възраст, средно единично тегло, количество и общо тегло.

5. Към протокола за зарибяване задължително се прилага ветеринарномедицинско свидетелство, удостоверяващо здравословното състояние на зарибителния материал. Когато зарибяването е с есетрови риби, се изисква и генетичен сертификат.

6. Протоколът се съставя в 3 екземпляра: един за ползвателя на обекта, един за собственика на обекта и един за ИАРА. На останалите членове на комисията се предоставя копие от протокола.

 Заповедта подлежи на обжалване по реда на Административнопроцесуалния кодекс в 14-дневен срок от съобщаването ѝ.

 Заповедта да се публикува на електронните страници на Министерство на земеделието, храните и горите и ИАРА.

Контрол по изпълнението на заповедта възлагам на изпълнителния директор на Изпълнителна агенция по рибарство и аквакултури.

**ДЕСИСЛАВА ТАНЕВА**

*Министър*